BASES XERAIS E ESPECÍFICAS QUE REGULAN A CONVOCATORIA DE VINTE E SEIS POSTOS DE TRABALLO DE ADMINISTRATIVO VACANTES NO CADRO DE PERSOAL LABORAL FIXO ADSCRITO Ó SERVIZO DO ORAL, DEPENDENTE DA DEPUTACIÓN DE PONTEVEDRA
ADMINISTRACIÓN LOCAL — Provincial — Deputación Provincial (Persoal, oposicións, 03/03/2015)

A deputada delegada en materia de Persoal, en virtude das facultades delegadas da Presidencia, dita a seguinte RESOLUCIÓN: “De conformidade co establecido no artigo 34. g da Lei 7/85, de 2 de abril, reguladora das bases de réxime local, modificada pola Lei 11/99, de 21 de abril; e tamén coa Lei 7/2007, de 12 de abril, do estatuto básico do empregado público (LEBEP), RESOLVO convocar vinte e seis postos de traballo de administrativo vacantes no cadro de persoal laboral fixo da Deputación de Pontevedra, que se rexerán polas seguintes Esta convocatoria ten por obxecto cubrir vinte e seis postos de traballo de administrativo, do grupo C1, vacantes no cadro de persoal laboral fixo da Deputación de Pontevedra adscritos ó Servizo do Oral e incluídas nas ofertas de emprego público dos anos 2014 e 2015. Establécese o sistema de selección de oposición, por quenda de promoción interna.1. Con carácter xeral, para seren admitidos na realización das probas selectivas, os aspirantes deberán reunir os seguintes requisitos: É requisito necesario para participar nas probas selectivas aboar, dentro do prazo de presentación de instancias, a cantidade de 12,50 euros en concepto de dereitos de exame e os gastos de tramitación que, no seu caso, determine a entidade bancaria, que poderán satisfacerse directamente na Tesourería da Deputación, ou ben mediante xiro postal, telegráfico ou transferencia dirixida á conta de Abanca número ES17 2080 5401 57 3110106612. De non realizarse o pagamento directamente na Tesourería provincial o solicitante fará constar na súa instancia a data do xiro ou da transferencia e o número do resgardo. En ningún caso a simple presentación e o pagamento dos dereitos de exame suporá substituír o trámite de presentación en tempo e en forma da solicitude, segundo o disposto na base quinta. Os dereitos de exame reintegraránselles de oficio ós interesados que sexan excluídos definitivamente da lista de admitidos. Estarán exentas de pagar os dereitos de exame as persoas cunha porcentaxe de discapacidade igu al ou superior ó 33 %. O procedemento de selección consistirá en probas de coñecementos específicos relacionadas co contido do programa e que aseguren a obxectividade e a racionalidade do proceso selectivo. De carácter obrigatorio e eliminatorio. Consistirá en contestar por escrito un test de 40 preguntas con catro respostas alternativas propostas polo tribunal e correspondentes ó contido do programa. O tempo de realización deste exercicio será de 30 minutos. De carácter obrigatorio e eliminatorio. Consistirá na elaboración dun traballo sobre a xestión tributaria ou a recadación de forma individual por cada un dos aspirantes admitidos. Deberá ter unha extensión máxima de 20 folios, por unha soa cara, no tipo de letra Calibri, tamaño 12 puntos; coas marxes de texto seguintes: superior 2,5 cm; inferior 2,00 cm, dereita 3 cm e esquerda 3 cm; interliñado 1,20 puntos. Este traballo entregaráselle ó tribunal o día previsto para a realización deste exercicio, que se levará a cabo mediante a súa exposición oral ou lectura do seu contido, a elección do aspirante, nun tempo máximo de 10 minutos. Finalizada a exposición os membros do tribunal poderán formularlles as preguntas que consideren oportunas en relación co tema elixido. O tribunal valorará a exposición clara, ordenada e coherente do traballo presentado. De carácter obrigatorio e non eliminatorio. Consistirá na tradución directa ó idioma galego, sen axuda do dicionario, dun texto en castelán elixido polo tribunal. As bases desta convocatoria vinculan a institución provincial, o tribunal cualificador e os aspirantes que participen no proceso selectivo convocado. O tribunal queda facultado para interpretar as bases da convocatoria e para resolver cantas dúbidas e incidencias presente a súa aplicación. Ademais poderá adoptar os acordos necesarios procurando a boa orde e desenvolvemento do proceso selectivo. Este proceso selectivo regúlase polo disposto nas bases da convocatoria e, no non previsto nestas, pola Lei 7/2007, de 12 de abril, do estatuto básico do empregado público (LEBEP); o Decreto lexislativo 1/2008, de 13 de marzo, polo que se aproba o Texto refundido da Lei da función pública de Galicia (artigos 32 a 43 e 47); o Real decreto lexislativo 781/86, de 18 de abril, polo que se aproba o Texto refundido das disposicións legais vixente en materia de réxime local (artigos 134 a 137); o Real decreto 896/1991, de 7 de xuño, sobre procedemento de selección na Administración local; o Decreto 95/1991, de 20 de marzo, polo que se aproba o Regulamento de selección de persoal da Administración da Comunidade Autónoma de Galicia e o Real decreto 364/95, polo que se aproba o Regulamento xeral de ingreso do persoal ó servizo da Administración do Estado. As bases da convocatoria e todos os actos administrativos que deriven delas e das actuacións do tribunal poderán ser impugnados nos casos e na forma establecidos pola LRXAP/PAC, modificada pola Lei 4/99, de 13 de xaneiro, así como pola Lei 29/98, de 13 de xullo, reguladora da xurisdición contencioso-administrativa. A Deputación tamén poderá, no seu caso, revisar as resolucións do tribunal segundo o previsto na citada LRXAP/PAC. O que lle comunico para o seu coñecemento e demais efectos. Pontevedra, 20 de febreiro de 2015.—O Secretario.